അക്ഷരം ഉയര്ത്തിയ ജീവിതം പൊന്നാനി പരിഹാസങ്ങളും കുത്തുവാക്കുകളും മറികടന്ന് ഇരുപതാംവയസ്സില് ആദ്യമായി സ്വന്തം കൈപ്പടയില് പേരെഴുതി. വറുതി തീരം നിറഞ്ഞപ്പോഴും ഭര്ത്താവിന്റെ മരണം ജീവിതതാളം തെറ്റിച്ചപ്പോഴും അക്ഷരത്തണലില് പതറാതെ മുന്നേറി. അഞ്ചുവര്ഷം പൊന്നാനി സര്വീസ് സഹകരണ ബാങ്കിന്റെ ഡയറക്ടറായി സാക്ഷരതാദിനം വീണ്ടുമെത്തുമ്ബോള് സക്കീനയുടെ അതിജീവനത്തിന് മധുരമേറെ. പൊന്നാനി കെഎസ്ആര്ടിസി സ്റ്റാന്ഡിന് പിറകുവശം താമസിക്കുന്ന മത്സ്യതൊഴിലാളി കുടുംബമായ സ്രാങ്കിന്റെ സക്കീന 50യാണ് 30 വര്ഷംമുമ്ബ് സാക്ഷരത ക്ലാസിലൂടെ ഉയര്ന്നത്. എതിര്പ്പുകള് മറികടന്ന് വിവാഹശേഷമാണ് പഠനത്തിനെത്തിയത്. മുക്കാടിയിലെ വീട്ടില് മൂന്നുമുതല് നാലുവരെയായായിരുന്നു ക്ലാസ്. പഠിക്കാന് വിടുന്നതില് ഭര്ത്താവിന് എതിര്പ്പുണ്ടായിരുന്നെങ്കിലും സക്കീനയുടെ ഉറച്ചതീരുമാനം മാറിയില്ല. പരീക്ഷ എഴുതി വിജയിച്ച് സര്ട്ടിഫിക്കറ്റും നേടി. ഭര്ത്താവ് മുഹമ്മദ്കുട്ടിയുടെ മരണത്തോടെ ജീവിതംവഴിമുട്ടി. മൂന്നാംക്ലാസില് പഠനം നിര്ത്തിയ മകന് പത്താംവയസില് അന്നത്തിന് വകതേടി കടലിലിറങ്ങി. തോല്ക്കാന് തയ്യാറായില്ല സക്കീന. അഞ്ച് വര്ഷം പൊന്നാനി സര്വീസ് സഹകരണബാങ്കിന്റെ പെന്ഷന് വിതരണ ചുമതലയും ഏറ്റെടുത്തു. പത്താംക്ലാസില് പഠനം നിര്ത്തിയ മകളുടെ പഠനം തുല്യത ക്ലാസിലൂടെ പൂര്ത്തിയാക്കാന് സഹായിക്കുകയാണ് ഇപ്പോള്.അറിവ് തേടിയ തീരങ്ങള് പൊന്നാനി സാക്ഷരതാദിനമെത്തുമ്ബോള് ടി വൈ അരവിന്ദാക്ഷനുള്ളില് ഓര്മകളുടെ തിരയിളക്കം. തീരദേശത്തെ ഇരുപതോളം സ്ത്രീകള് പഠിപ്പിക്കാന് ഇന്സ്പെപെക്ടര്മാരെ അയക്കണമെന്ന് ആവശ്യപ്പെട്ട് സാക്ഷരതാ പ്രൊജക്ട് ഓഫീസായ പഴയ മുനിസിപ്പല് കെട്ടിടത്തിലേക്ക് വന്ന് പ്രകോപിതരായത് തന്നെ അത്ഭുതപ്പെടുത്തിയെന്ന് സാക്ഷരതാ പ്രൊജക്ട് കോര്ഡിനേറ്ററായിരുന്ന അദ്ദേഹം ഓര്ത്തെടുക്കുന്നു. അക്കൂട്ടത്തിലെ ഭൂരിഭാഗം സ്ത്രീകളുടെയും ഭര്ത്താക്കന്മാര് ഗള്ഫിലായിരുന്നു. അവര് അയക്കുന്ന കത്തുകള് പരസഹായമില്ലാതെ സ്വന്തമായി വായിക്കാന് കഴിയണം എന്നായിരുന്നു അവരുടെ ആവശ്യം. തീരദേശത്തുള്ളവരെ പഠിപ്പിക്കാന് അധ്യാപകരെ കിട്ടാതായതോടെ ബിരുദ വിദ്യാര്ഥികളെ ഉപയോഗപ്പെടുത്തിയിരുന്നു. പൊന്നാനി, പെരുമ്ബടപ്പ്, കുറ്റിപ്പുറം ബ്ലോക്കുകളിലെ 13 പഞ്ചായത്തുകളുടെ സാക്ഷരതാ പ്രൊജക്ട് ആസ്ഥാനം പൊന്നാനിയായിരുന്നു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ശില്പ്പം പറയും വെളിച്ചം പരന്ന കഥ 5 വര്ഷം ലക്ഷം പേര്ക്ക് സാക്ഷരത,സാക്ഷരതാ യജ്ഞത്തില് കേരളത്തിന്റെ മികവ് ഇന്ന് ലോക സാക്ഷരതാദിനം 5 വര്ഷം ലക്ഷം പേര്ക്ക് സാക്ഷരത തൃശൂര് കുറ്റിപ്പുറം പാത പുനര്നിര്മാണത്തിന് തുടക്കം ഇന്ന് മുഖ്യമന്ത്രി ഉദ്ഘാടനം ചെയ്യും തൃശൂര് കുറ്റിപ്പുറം പാത പുനര്നിര്മിക്കുന്നു ഒരു ജിഡിപി അപാരത...ഇമ്ബിച്ചിക്കോയ പൊന്നാനി എഴുതുന്നു